तामिया

तामिया, भारतीय राज्य मध्य प्रदेश के छिंदवाड़ा जिले में एक गाँव और इसी नाम की तहसील का मुख्यालय है। यह अपनी प्राकृतिक सुंदरता और शांत वातावरण के लिए प्रसिद्ध है और इसलिए इसे "मिनी पचमढ़ी" के नाम से भी जाना जाता है। कुछ ब्रिटिश कालीन दस्तावेज़ों के हवाले से यह भी कहा जाता है कि इसे मध्य प्रदेश का पहला हिल स्टेशन बनाने की योजना थी, जबकि वर्तमान में मध्य प्रदेश का प्रसिद्ध हिल स्टेशन पचमढ़ी है जो होशंगाबाद जिले में स्थित है।

गोंड और भरिया जनजाति के लोगों का निवासस्थल पातालकोट घाटी इसी तहसील के अंतर्गत है। यहाँ से कुछ ही दूरी पर तामिया जलाशय है। तामिया के पातालकोट के भारिया जनजाति अपनी विशिष्ट जीवन शैली के लिए जानी जाती है।यह स्थान अपनी विशिष्ट वनस्पतियों के लिए भी महत्वपूर्ण माना जाता है।यह पर्यटकों का आकर्षण का केंद्र है।

इसी तामिया में एक स्थान है "छिंदा" जहां एक विशालकाय मस्जिद का निर्माण पिछले ३वर्षो से चल रहा है, माना जा रहा है ये मस्जिद १००००वर्ग फिट जमीन पर निर्मित हो रही है जो देखने लायक है

जनसांख्यिकी
तामिया गाँव की कुल जनसंख्या (2011 की जनगणना अनुसार) 5,481 है। यहाँ मानव लिंगानुपात 931 है जो मध्य प्रदेश के औसत लिंगानुपात के बराबर है तथा साक्षरता दर 83.59% है जो मध्य प्रदेश की औसत साक्षरता दर 69.32% की तुलना में काफी अधिक है।

इन्हें भी देखें
 पातालकोट
 पचमढ़ी

 सन्दर्भ 

श्रेणी:मध्य प्रदेश में पर्यटन आकर्षण
श्रेणी:छिंदवाड़ा जिला